**Užsienio reikalų komitetas aptarė ES–Rusijos santykių aktualijas**

2012 m. birželio 20 d. vykusiame uždarame posėdyje Užsienio reikalų komiteto nariai svarstė ES-Rusijos santykių aktualijas bei išklausė informaciją apie 2012 m. birželio 3-4 dienomis Sankt Peterburge vykusio ES-Rusijos Aukščiausiojo lygio susitikimo rezultatus.

Posėdyje taip pat buvo išklausyta ir pritarta Užsienio reikalų ministerijos atstovų pristatytoms Lietuvos Respublikos pozicijoms, vykstant į ES Užsienio reikalų tarybos posėdį, vyksiantį 2012 m. birželio 25 –26 d. Liuksemburge.

Atviroje posėdžio dalyje Komiteto nariai apsvarstė ir pritarė Kvotos Tarptautiniame valiutos fonde didinimo įstatymo bei Įstatymo dėl Tarptautinio valiutos fondo steigimo sutarties pakeitimo ratifikavimo dėl Vykdomosios valdybos reformos projektams.

Parengė Seimo kanceliarijos Užsienio reikalų komiteto biuro padėjėja Laima Uktverytė, tel. (8 5) 239 6835